nahid-hub/BLUGE-bengali-wikipedia-section-title-prediction huggingface dataset:
বেলারুশ ভাষা রুশ ও ইউক্রেনীয় ভাষার মধ্যে যোগসূত্র স্থাপন করেছে। ভাষাটির উপভাষাগুলি রাশিয়া ও ইউক্রেনের সীমান্তের কাছে গিয়ে সেখানকার রুশ ও ইউক্রেনীয় ভাষার সাথে মিলে গেছে। বেলারুশীয় ভাষাকে মূলত তিনটি উপভাষা দলে ভাগ করা হয়, এবং এগুলির সবগুলিই পরস্পর বোধগম্য। এগুলি হল উত্তর-পূর্বী, দক্ষিণ-পূর্বী এবং কেন্দ্রীয় বেলারুশীয় ভাষা। কেন্দ্রীয় উপভাষাটি আদর্শ বেলারুশীয় ভাষার ভিত্তি।

সঠিক অনুচ্ছেদ শিরোনাম কোনটি?
titleA. লিখন পদ্ধতি
titleB. শ্বাসাঘাত
titleC. উপভাষা
titleD. বিশেষ্য
উত্তর: titleC
ডার্বিশায়ারের স্কারক্লিফ এলাকায় হ্যারি এলিয়টের জন্ম। খনি শ্রমিক হিসেবে কাজ করেছেন। স্কারক্লিফের স্থানীয় ক্লাবের পক্ষে ক্রিকেট খেলায় অংশ নেন। পরবর্তীতে শায়ারব্রুকে ডার্বিশায়ারের বোলার বিলি বেস্টউইকের সাথে একত্রে খেলেছিলেন। ১৯১৩ সালে উত্তর নটিংহ্যামশায়ারের ওয়াইজটন হলে স্যার যোসেফ লেককের গৃহে অশ্বপালকের কাজ করেন। পাশাপাশি ক্রিকেট মাঠ তদারকী করতেন ও লেককের দলে খেলতেন। 

প্রথম বিশ্বযুদ্ধ শুরু হলে ১/১ম নটিংহ্যামশায়ার রয়্যাল হর্স আর্টিলারির কর্মকর্তা লেককের নেতৃত্বে আর্টিলারি ব্যাটারিতে যোগ দেন। এ পর্যায়ে তিনি মিশরে প্রেরিত হন। যুদ্ধ শেষ হবার পর ইয়র্কশায়ারের সাবেক অধিনায়ক আর্চিবল্ড হোয়াইট ওয়াইজটনে খেলতে আসেন ও এলিয়টের ক্রীড়াশৈলীতে মুগ্ধ হয়ে পড়েন। তৎক্ষণাৎই তিনি তাকে ইয়র্কশায়ারে যুক্ত করতে ইচ্ছে প্রকাশ করেন। কিন্তু, জন্মস্থান নির্ধারণে নিয়মের কারণে তা হয়ে উঠেনি; ফলশ্রুতিতে নিজ কাউন্টি ডার্বিশায়ারের পক্ষেই তাকে খেলতে হয়েছিল। তিনি তাকে ডার্বিশায়ারের পক্ষে খেলার জন্যে সুপারিশ করেছিলেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. শৈশবকাল
titleC. অবসর
titleD. আন্তর্জাতিক ক্রিকেট
উত্তর: titleB
"সীমানা পেরিয়ে" ছবির সঙ্গীত পরিচালনা করেছেন ভারতের স্বনামধন্য সঙ্গীত পরিচালক ভুপেন হাজারিকা। কণ্ঠশিল্পী ছিলেন সঙ্গীত পরিচালক ভুপেন হাজারিকা ও আবিদা সুলতানা। ১৯৭৫ সালে চলচ্চিত্রটি নির্মাণ শুরু করেন আলমগীর কবির এসময় সঙ্গীত পরিচালক ভূপেন হাজারিকা ছবিটির ‘বিমূর্ত এই রাত্রি আমার’ গানটির জন্য কণ্ঠশিল্পী হিসেবে আবিদা সুলতানাকে বেছে নেন। ভূপেন হাজারিকার সুরে! গান করার বিষয়টা আবিদা সুলতানার কাছে কিছুটা ভয় ভয় করছিল। তিনি আবিদা সুলতানাকে আগে গানটির অর্থ বুঝে নেয়ার জন্য উপদেশ দিয়েছিলেন। এরপর স্টুডিওতে দুবার ও মাইক্রোফোনে একবার প্র্যাকটিস করার পর দুবারেই গানটি ঠিকভাবে রেকর্ডিং সম্পন্ন হয় কলকাতার টেকনিশিয়ানস স্টুডিওতে।

সঠিক অনুচ্ছেদ শিরোনাম কোনটি?
titleA. জাতীয় চলচ্চিত্র পুরস্কার
titleB. নির্মাণ ইতিহাস
titleC. সঙ্গীত
titleD. গানের তালিকা
উত্তর: titleC
উকবা মিসরে অন্তিম রোগ শয্যায় তখন সন্তানদের ডেকে এই উপদেশগুলো দান করেন যা ইতিহাসে বিখ্যাত হয়ে রয়েছে ।

"‘হে আমার সন্তানেরা ! আমি তোমাদের তিনটি কাজ থেকে নিষেধ করছি, ভালো করে স্মরণ রেখ,"

"১) নির্ভরযোগ্য বিশ্বস্ত ব্যক্তি ছাড়া অন্য কারও নিকট থেকে রাসূলুল্লাহর হাদীস গ্রহণ করো না। "

"২) আবা (সামনে খোলা ঢিলে ঢালা মোটা জুব্বা) পরলেও কখনও ঋণগ্রস্ত হয়ো না। "

"৩) তোমরা কবিতা লিখবে না। কারণ তাতে তোমাদের অন্তর কুরআন ছেড়ে সেই কাজে ব্যস্ত হয়ে পড়বে।" ।

সঠিক অনুচ্ছেদ শিরোনাম কোনটি?
titleA. সন্তানদের প্রতি বিখ্যাত উপদেশ
titleB. আলীর যুগে
titleC. স্বভাব-চরিত্র ও গুণাবলী
titleD. উমরের যুগে
উত্তর: titleA
মহামনীষী খানবাহাদুর আহ্‌ছানউল্লা- এর শিক্ষা বিভাগের সহকারী পরিচালক হিসেবে নিয়োগ প্রাপ্তি বাংলার মুছলিম ইতিহাসে এক নতুন মাইল ফলক। এই দায়িত্ব প্রাপ্তির মধ্য দিয়ে মুসলিম শিক্ষার উন্নতি ও প্রসারের গুরু দায়িত্ব তার উপর অর্পিত হয়।এই দায়িত্ব প্রাপ্তির মধ্য দিয়ে মুছলিম শিক্ষার উন্নতি ও প্রসারের গুরু দায়িত্ব তার উপর অর্পিত হয়। তিনিও তার মেধা, বুদ্ধিমত্তা ও নিষ্ঠার সাথে দায়িত্ব পালন করেন। মুসলিম শিক্ষার প্রতিবন্ধকতা ও অনাগ্রহ দূরীকরণে এবং অগ্রগতি সাধনের অনুকূলে উচ্চ পর্যায়ে নীতি নির্ধারণে তার ভূমিকা ছিল অগ্রগণ্য। নতুন দায়িত্বে যোগদানের পরপরই তিনি দীর্ঘদিন ধরে স্থগিত স্ক্রীমসমূহ বাস্তবায়নের পদক্ষেপ গ্রহণ করেন। কলকাতার মুসলিম ছাত্রদের জন্য একটি স্বতন্ত্র কলেজ প্রতিষ্ঠার দাবি ছিল দীর্ঘদিনের। খানবাহাদুর আহ‌্ছানউল্লা দায়িত্ব গ্রহণের এক মাসের মধ্যেই মুসলমানদের জন্য একটি স্বতন্ত্র কলেজ প্রতিষ্ঠার উদ্যোগ গ্রহণ করেন। তার অক্লান্ত পরিশ্রমের ফলেই প্রতিষ্ঠিত হয় ইসলামিয়া কলেজ। ইসলামিয়া কলেজ ছাড়াও তিনি বহু স্কুল, কলেজ ও হোস্টেল প্রতিষ্ঠা এবং উন্নয়নের সক্রিয় ভূমিকা পালন করেন। তারই উদ্যোগে প্রতিষ্ঠিত হয় চট্টগ্রাম মুসলিম হাইস্কুল। ১৯২৮ সালে মোছলেম এ্যাংলো ওরিয়েন্টাল গার্লস কলেজ প্রতিষ্ঠার ক্ষেত্রে তার অবদান প্রশংসনীয়। এছাড়াও তার প্রতিষ্ঠিত স্কুলগুলোর মধ্যে রয়েছে মুসলিম হাইস্কুল, চট্টগ্রাম (১৯০৯), মাধবপুর শেখ হাই স্কুল, কুমিল্লা (১৯১১), রায়পুর কে.সি হাই স্কুল (১৯১২), চান্দিনা পাইলট হাই স্কুল, কুমিল্লা (১৯১৬), কুটি অটল বিহারী হাই স্কুল, ব্রাহ্মণবাড়িয়া (১৯২০), চন্দনা কে.বি হাই স্কুল, কুমিল্লা (১৯২০), চৌদ্দগ্রাম এইচ.জে পাইলট হাই স্কুল (১৯২১) উল্লেখযোগ্য।


সঠিক অনুচ্ছেদ শিরোনাম কোনটি?
titleA. শিক্ষা
titleB. শিক্ষা সংস্কার
titleC. চাকরি জীবন ও শিক্ষা বিস্তার
titleD. মখদুমী লাইব্রেরী
উত্তর: titleB
অপারনের বেশিরভাগ অধিবাসীরা ভ্যান, মুশ, আলশ্কার্ট এবং কারিন শহরগুলোর আর্মেনীয় অভিবাসীদের বংশধর, যারা প্রথম বিশ্বযুদ্ধের সময়ে আর্মেনিয়ার গণহত্যা থেকে পালিয়ে এসেছে।

বর্তমানে শহরটিতে প্রধানত আর্মেনীয় জনসংখ্যার একটি খুব ছোট (~ ১%) পন্টিক গ্রীক এবং কুর্দিদের সংখ্যালঘু আছে।

১৮৩১ সাল থেকে অপারনের জনসংখ্যা সময়সূচী এখানে রয়েছে।

জনসংখ্যার বিশাল সংখ্যাগরিষ্ঠ আর্মেনীয় অ্যাপোস্টোলিক চার্চের অন্তর্গত। গির্জার নিয়ন্ত্রক সংস্থা অশাকানের সেন্ট মেস্রপ মাশটস ক্যাথিড্রালের সাথে আরাগাতোটনের ডায়োসিস। পবিত্র ক্রস এবং ঈশ্বরের পবিত্র মন্ডলীর গির্জাগুলো যথাক্রমে পঞ্চম এবং উনবিংশতিতম শতাব্দীর থেকে এখনও পর্যন্ত এটি চলছে।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. পরিবহন
titleC. ভূগোল
titleD. উৎপত্তি
উত্তর: titleA
তুয়ারেগ নৃগোষ্ঠীর সদস্য আলগাবিদ ১৯৪৪ সালে তানাউটের নিকটবর্তী বেলবেদজির একটি ছোট্ট বসতিতে জন্মগ্রহণ করেছিলেন।  তিনি আবিদজান বিশ্ববিদ্যালয়ে এবং পরে প্যারিসের আইআইএপি-তে আইন অধ্যয়ন করেছিলেন, যেখানে তিনি তাঁর আইন ডিগ্রি লাভ করেছিলেন। ১৯৭১ থেকে ১৯৭৩ সাল পর্যন্ত তাকে বিদেশ অর্থ মন্ত্রকের অধীনে বিভাগীয় প্রধান করা হয় এবং ১৯৭৩ সালে তাকে অর্থনৈতিক সেক্রেটারি-জেনারেল পদে পদোন্নতি দেওয়া হয়।

সঠিক অনুচ্ছেদ শিরোনাম কোনটি?
titleA. পঞ্চম প্রজাতন্ত্র
titleB. মানসারের আওতায়
titleC. সামরিক সরকারের অধীনে
titleD. প্রাথমিক ও শিক্ষা জীবন
উত্তর: titleD
২০১০ সালের বিশ্বকাপ ফুটবলে আর্জেন্টিনা দলে জায়গা পান আগুয়েরো। গ্রুপ পর্বের দ্বিতীয় খেলায় দক্ষিণ কোরিয়ার বিপক্ষে তার অভিষেক হয়। খেলার ৭৫তম মিনিটে কার্লোস তেবেসের বদলি হিসেবে নামেন তিনি। খেলায় গঞ্জালো হিগুয়েইনের তৃতীয় গোলে তিনি সহায়তা করেন। আর্জেন্টিনা খেলায় ৪–১ ব্যবধানে জয়লাভ করে। তবে কোয়ার্টার ফাইনালে জার্মানির বিপক্ষে হেরে যাবার ফলে আর্জেন্টিনাকে প্রতিযোগিতা থেকে বিদায় নিতে হয়।

সঠিক অনুচ্ছেদ শিরোনাম কোনটি?
titleA. ২০১০ ফিফা বিশ্বকাপ
titleB. ২০১৩–১৪ মৌসুম
titleC. ২০১০–১১ মৌসুম
titleD. ২০০৭ ফিফা অনূর্ধ্ব-২০ বিশ্বকাপ
উত্তর: titleA
স্থানীয় ফসলের জমিতে বেশ কয়েক ধরনের কীটের মোকাবেলায় বিভিন্ন ক্যারিবীয় দ্বীপসমূহে কেন ব্যাঙ নিয়ে আসা হয়। তখন এটি কিছু দ্বীপপুঞ্জে যেমন বার্বাডোস, পুয়ের্তোরিকো ও জ্যামাইকাতে নিজেকে স্থায়ী করতে সক্ষম হয়েছিল। তবে অন্যান্য জায়গায় যেমন ১৯০০ সালের পূর্বে কিউবায়, ১৯৪৬ সালে ডোমিনিকায় এবং গ্র্যান্ড কেম্যান দ্বীপপুঞ্জে এর পরিচিতি ততটা সাফল্য পায়নি।

সর্বপ্রথম রেকর্ডকৃত পরিচয় করানো হয় বার্বাডোস ও মার্টিনিকেতে। বার্বাডোসে কেন ব্যাঙের পরিচিতির মাধ্যমে আখের ফসলের জন্য ক্ষতিকারক কীট পতঙ্গের জৈবিক নিয়ন্ত্রণের ওপর দৃষ্টি আরোপ করা হয়েছিল। আর যখন কেন ব্যাঙের সংখ্যা বিপুল পরিমাণ বৃদ্ধি পেল তখন তারা বরং কীট পতঙ্গ নিয়ন্ত্রণে তেমন কোন ভূমিকাই পালন করছিলনা। ১৯৪৪ সালের পূর্বে ফরাসি গায়ানা থেকে ব্যাঙগুলোকে মার্টিনিকেতে নিয়ে আসা হয় এবং সেখানে তারা স্থায়ী হয়।

বর্তমানে এগুলো সেখানে মশা ও ঝিঁঝিঁপোকার বংশবিস্তার রোধে ভূমিকা রাখছে। এই অঞ্চলে তৃতীয়বারের মত ব্যাঙটিকে পরিচয় করানো হয়েছিল ১৮৮৪ সাল নাগাদ,যখন জ্যামাইকাতে ব্যাঙগুলো আনা হয়, সে সময়ের প্রতিবেদন থেকে জানা যায় ইঁদুরের বংশবিস্তার রোধে বার্বাডোস থেকে ব্যাঙগুলোকে আমদানি করা হয়। যেহেতু ইঁদুর নিয়ন্ত্রণে ব্যাঙগুলোর তেমন উল্লেখযোগ্য প্রভাব ছিলনা তবুও সেখানে এগুলো ভালভাবেই স্থায়ী হয়ে যায়। অন্যান্য পরিচিতিগুলোর মধ্যে অ্যান্টিগায় ব্যাঙ অবমুক্তকরন উল্লেখযোগ্য যা খুব সম্ভবত ১৯১৬ সালের দিকে ঘটেছিল। যদিও ১৯৩৪ সালে প্রথমদিকে ব্যাঙগুলো মারা গিয়েছিল , পরবর্তিতে সেখানে পুনরায় ব্যাঙ নিয়ে আসা হয়। আর মন্টসেরাটায় এগুলো ১৮৭৯ সালের পূর্বেই পরিচয় করানো হয় যেখানে ব্যাঙগুলো বেশ স্থায়ীভাবেই বসবাস শুরু করেছিল এমনকি ১৯৯৫ সালে সংঘটিত সাউফ্রিয়া হিলসের আগ্নেয়গিরির অগ্ন্যুৎপাত থেকেও বাঁচার পক্ষে যথেষ্ট ছিল।

১৯২০ সাল নাগাদ কেন ব্যাঙ পুয়ের্তোরিকোয় আনা হয় আখের এক ধরনের সাদা কীট দমনের উদ্দেশ্যে । ব্যাঙগুলোকে আনার পূর্বে মানুষ দ্বারা এই কীটগুলোকে সংগ্রহ করা হত। কাজেই ব্যাঙ নিয়ে আসায় মানুষের শ্রমিক খরচ কমে যায়। ১৯২৩ সালে কেন ব্যাঙের দ্বিতীয় দল আমদানি করা হয় এবং ১৯৩২ সালের দিকে কেন ব্যাঙ বেশ ভাল ভাবেই স্থায়ী হয় সেখানে। সাদা কীটগুলোর সংখ্যা নাটকীয়ভাবে হ্রাস পায় এবং এর জন্য কেন ব্যাঙের ভূমিকাকে প্রশংসার দৃষ্টিতে দেখা হয় পুয়ের্তোরিকোতে অনুষ্ঠিত আখ বিশারদদের বার্ষিক আলোচনাসভায়। তবুও অন্যান্য কারণও থাকতে পারে। ১৯৩১ সালের পরের ছয় বছরের সময়কাল জুড়ে যখন কেন ব্যাঙের জন্য সবচেয়ে উর্বর সময়কাল ছিল এবং সাদা কীটের সংখ্যা নাটকীয়ভাবে কমে গিয়েছিল তখন পুয়ের্তোরিকোতে সর্বাধিক বৃষ্টিপাত হয়েছিল। যদিও কেন ব্যাঙ সাদা কীটের বংশবৃদ্ধি নিয়ন্ত্রণ করেছে বলে ধারনা করা হয়েছিল। একটি প্রবন্ধ দ্বারা এ দৃষ্টিভঙ্গি পরবর্তীতে আরও শক্তিশালী হয় যার শিরনাম ছিল "ব্যাঙ আখের ফসল রক্ষা করে" এই নামে। আর এর ফলেই পরবর্তীতে প্রশান্ত মহাসাগরীয় অনেক অঞ্চলসমূহে ব্যাঙটি ব্যাপক পরিচিতি লাভ করে।

কেন ব্যাঙ ক্যারিবীয় ও ডোমিনিকাতেও পাওয়া গিয়েছিল যেখানে পূর্বের ভূমিকা ব্যর্থ হওয়া সত্বেও পরবর্তীতে এর উপস্থিতি লক্ষ্য করা গিয়েছিল। ২০১৩ সালের ৮ সেপ্টেম্বর বাহামার নিউ প্রভিডেন্স দ্বীপেও কেন ব্যাঙের উপস্থিতির সন্ধান পাওয়া যায়। 
সঠিক অনুচ্ছেদ শিরোনাম কোনটি?
titleA. ফিজি
titleB. শিকারি
titleC. পরিচিতি
titleD. ক্যারিবীয় দ্বীপপুঞ্জ
উত্তর: titleD
পাকিস্তানের প্রধানমন্ত্রী মন্ত্রিসভা হুসেন শহীদ সোহরাওয়ার্দী (মে ১৯৫৭), মোহাম্মদ খান জুনো (মে ১৯৮৮) এবং বেনজির ভুট্টো (ফেব্রুয়ারি ১৯৯৫) ফিলিপাইনের সফর করেন। ১৯৬২ সালের জুলাই মাসে ফিলিপাইনের রাষ্ট্রপতি ডিওসডডো ম্যাকাপাগাল পাকিস্তান সফর করেন।

২০০৫ সালে প্রেসিডেন্ট পারভেজ মোশাররফ পাকিস্তানের প্রথম রাষ্ট্রপতি ছিলেন ফিলিপাইন সফর করারেন ফিলিপাইনের রাষ্ট্রপতি গ্লরিয়া ম্যাকাপাগাল-অ্যারোইয়ো এর আমন্ত্রন ও আনুষ্ঠানিকতায়। 

সঠিক অনুচ্ছেদ শিরোনাম কোনটি?
titleA. ইতিহাস
titleB. পাকিস্তানে হেলিকপ্টার দুর্ঘটনা
titleC. দ্বিপাক্ষিক পরিদর্শন
titleD. বানিজ্যিক সংযোগ
উত্তর: titleC
মেঘনাদ এবং সত্যেন বোস যুগ্মভাবে সর্বপ্রথম আলবার্ট আইনস্টাইনের সাধারণ আপেক্ষিকতার তত্ত্ব সহ তার বিভিন্ন নিবন্ধ ইংরেজি ভাষায় অনুবাদ করে প্রকাশ করেন। আইনস্টাইনের ১৯০৫ থেকে ১৯১৬ সাল পর্যন্ত মোট যতগুলি নিবন্ধ জার্মান ভাষায় প্রকাশিত হয়েছিল তার সবগুলো ইংরেজিতে অনুবাদ শুরু করেন মেঘনাদ সাহা ও সত্যেন্দ্রনাথ বসু। তাদের এই অনুবাদ ১৯১৯ সালে কলকাতা বিশ্ববিদ্যালয় থেকে "প্রিন্সিপাল্‌স অব রিলেটিভিটি" নামে প্রকাশিত হয়। অনূদিত বইটির ভূমিকা লেখেন প্রশান্তচন্দ্র মহলানবিশ। ১৯৭৯ সালে আইনস্টাইনের জন্মশতবার্ষিকী অনুষ্ঠানে বলা হয় আইনস্টাইনের নিবন্ধগুলির প্রথম অনুবাদ প্রকাশিত হয়েছিল জাপানে। এই ভুল সংশোধন করে অনুষ্ঠানে উপস্থিত নোবেলজয়ী পদার্থবিজ্ঞানী সুব্রহ্মণ্যন চন্দ্রশেখরের চেষ্টায় আইনস্টাইনের রচনার প্রথম অনুবাদের স্বীকৃতি পান সাহা ও বসু। তাদের এই অনূদিত "প্রিন্সিপাল্‌স অব রিলেটিভিটি"র একটি প্রতিলিপি প্রিন্সটন বিশ্ববিদ্যালয়ের আইনস্টাইন আর্কাইভে সংরক্ষিত আছে। সাহা ও বসুর এই অনুবাদ সর্বপ্রথম ইংরেজিতে অনুবাদ শুধু নয়, সারাবিশ্বে এটিই আইনস্টাইনের রচনার প্রথম অনুবাদ।


সঠিক অনুচ্ছেদ শিরোনাম কোনটি?
titleA. মেঘনাদ সাহা এর নোবেল না পাওয়া
titleB. উচ্চমাধ্যমিক শিক্ষা
titleC. কর্মজীবন
titleD. অনুবাদক
উত্তর: titleD
বিখ্যাত ব্যাটসম্যান কলিন কাউড্রের সাথে যৌথভাবে সর্বোচ্চ ছয়বার অস্ট্রেলিয়া সফর করারও কৃতিত্ব দেখান।

টেস্ট ক্রিকেটের ইতিহাসে তৃতীয় হ্যাট্রিকের সাথে নিজের নাম লেখান ব্রিগস। ১৮৯২ সালে সিডনিতে অনুষ্ঠিত টেস্টের দ্বিতীয় ইনিংসে হ্যাট্রিক করে অস্ট্রেলিয়ার ইনিংসের সমাপ্তি ঘটান তিনি।

১ ফেব্রুয়ারি, ১৮৯৫ তারিখে সিডনিতে অনুষ্ঠিত চতুর্থ টেস্টে শততম টেস্ট উইকেট লাভের কৃতিত্ব গড়েন।

সঠিক অনুচ্ছেদ শিরোনাম কোনটি?
titleA. অর্জনসমূহ
titleB. খেলার ধরন
titleC. টেস্ট ক্রিকেট
titleD. ফলো-অন পরবর্তী জয়
উত্তর: titleA
ফ্রান্সের ভূপ্রকৃতি বিচিত্র। দেশটির উত্তরে উপকূলীয় নিম্নভূমি ও বিস্তৃত সমভূমি। দক্ষিণ-মধ্য ফ্রান্সে আছে পাহাড়ী উঁচুভূমি। আর পূর্বে আছে সবুজ উপত্যকা ও সুউচ্চ বরফাবৃত আল্পস পর্বতমালা। ফ্রান্সের সীমানার প্রায় সর্বত্রই পর্বতময়, ফলে কেবল উত্তর-পূর্বের সীমান্ত বাদে দেশটির প্রায় সর্বত্রই একটি প্রাকৃতিক সীমানা নির্ধারিত হয়েছে। ফ্রান্সের প্রধান নদীগুলি হল সেন, লোয়ার, গারন এবং রোন।

সঠিক অনুচ্ছেদ শিরোনাম কোনটি?
titleA. ইতিহাস
titleB. সংস্কৃতি
titleC. ভূগোল
titleD. রাজনীতি
উত্তর: titleC
হাদীসে বলা হয়েছে,

বলা হয়, যে ব্যক্তি মূলত অর্থেই হাদিস সন্ধানী হয় তার চেহারা সজীব বা নুরানি হয়ে ফুটে ওঠবে। 
অন্য হাদিসে বলা হয়েছে,
হাদিসে বলা হয়েছে, 
এই হাদিসটি ইবনে হিব্বান তার হাদিসের গ্রন্থে লিপিবদ্ধ করেছেন এবং বলেছেন এই হাদিস এর ফায়েজ ও বরকত লাভ করবে নিশ্চিতভাবে মুহাদ্দিসানে কেরাম ও হাদিসের শায়খগণ। কারণ তারাই অধিক হারে হাদিস পড়ে, লিখে। যতবার হাদিস লিখবে বা পড়বে ততবার তিনি প্রিয়নবীর প্রতি দরূদ সালাম পড়বেন ও লিখবেন। এর ফলে রোজ কিয়ামতে সহজেই তারা প্রিয়নবীর নিকটবর্তী হতে পারবেন। :

সঠিক অনুচ্ছেদ শিরোনাম কোনটি?
titleA. ইসলামে হাদিস সংরক্ষণ ও বর্ণনা করার গুরুত্ব
titleB. হাকিম (حاكم)
titleC. হাদীস সংকলনের সংক্ষিপ্ত ইতিহাস
titleD. রিজাল (رجال)
উত্তর: titleA
ধারীমল্লের পুত্র বীর হান্ধীরের সময়ে মল্লভূমরাজ্য উন্নতির চরমশিখরে আরোহণ করে। মল্ল রাজবংশের ৪৯তম শাসক বীর হাম্বীর ১৫৮৬ সালে সিংহাসনে আরোহণ করেন।তিনি সেনাবাহিনীর ও দুর্গের পুনর্গঠন করেন। তিনি ছিলেন মুঘল সম্রাট আকবরের সমসাময়িক।পাঠান সর্দার সুলেমান কররানী নিজেকে স্বাধীন বলে ঘোষণা করলে,রাজা হাম্বীর মুঘল সম্রাট আকবরের পক্ষ অবলম্বন করেছিলেন। ১৫৬৫ খ্রিষ্টাব্দে বাংলার নবাব সোলেমান কররানীর পুত্র দাউদ খান বিষ্ণুপুর আক্রমণ করেন, কিন্তু বীর হাম্বীরের হস্তে তাহাব পরাজয় ঘটে। দুর্গের পূর্বদ্বারে মৃত নবাব সৈন্যের এত শবদেহ জমিয়াছিল যে উহা “মুণ্ডমালাঘাট” নামে আখ্যাত হয়। রাজা পরাক্রমের সহিত সে হামলা মোকাবেলা করেন এবং দাউদ খানকে বন্দী করেন। পরে অবশ্য সসম্মানে তাকে মুক্তি দেন। তিনি বাংলার সুবাদারের নিকট বার্ষিক রাজস্ব প্রদান করতেন এবং মুঘল সার্বভৌমত্ব স্বীকার করে নেন।

এর পরেই ঘটে পালা-বদল।বীর হাম্বীর ছিলেন একজন ধর্মপ্রাণ ব্যক্তি যিনি বৈষ্ণববাদের অনুসরণ শুরু করেছিলেন। দুই বৈষ্ণব ( নিত্যানন্দ দাস (ওরফে বলরাম দাস) এর প্রেম-বিলাস এবং নরহরি চক্রবর্তী এর ভক্তি রত্নাকর এ উল্লেখ করেছেন যে শ্রীনিবাস ও অন্যান্য ভক্তরা বৃন্দাবন থেকে গৌড় পর্যন্ত বহু বৈষ্ণব পান্ডুলিপি নিয়ে ভ্রমণের সময় বীর হাম্বীর তাদেরকে লুট করেছিল। বীর হাম্বীর শ্রীনিবাসের ভাগবত পড়ার পর শৈব উপাসক বীর হাম্বীর মহাপ্রভুর শিষ্য আচার্যের কাছে বৈষ্ণবধর্মে দীক্ষিত হন এবং শ্রীনিবাসকে বহু জমি ও অর্থ দেন।

সঠিক অনুচ্ছেদ শিরোনাম কোনটি?
titleA. রাসমঞ্চ
titleB. দেব উপাধি
titleC. ব্যক্তিগত জীবন
titleD. মোঘলদের সাথে সুসম্পর্ক
উত্তর: titleC
জাতিসংঘ বা রাষ্ট্রসঙ্ঘের প্রধান হিসেবে রয়েছেন মহাসচিব। জাতিসংঘ সনদের ৯৭ অনুচ্ছেদ মোতাবেক মহাসচিবকে “প্রধান প্রশাসনিক কর্মকর্তা” হিসেবে উল্লেখ করা হয়েছে। ঐ সনদে আরো বলা হয়েছে যে, মহাসচিব যে-কোন বিশ্ব শান্তিভঙ্গের আশঙ্কা ও নিরাপত্তার খাতিরে কঠোর পদক্ষেপ গ্রহণের লক্ষ্যে নিরাপত্তা পরিষদে প্রস্তাব আনতে পারবেন। মহাসচিব পদটি দ্বৈত ভূমিকার অধিকারী - জাতিসংঘ বা রাষ্ট্রসঙ্ঘের প্রশাসক এবং কুটনৈতিক ও মধ্যস্থতাকারী হিসেবে।

নিরাপত্তা পরিষদের সর্বসম্মতিক্রমে গৃহীত সিদ্ধান্ত অনুসারে জাতিসংঘ বা রাষ্ট্রসঙ্ঘ সাধারণ পরিষদ মহাসচিব নিযুক্ত করেন।

পদের মেয়াদ সম্পর্কে নির্দিষ্ট কোন নীতিমালা নেই। কিন্তু পূর্ব থেকেই এক বা দুই মেয়াদে ৫ বছরের জন্য ভৌগোলিক চক্রাবর্তে মহাসচিব পদে মনোনীত করার বিধান চলে আসছে।

সঠিক অনুচ্ছেদ শিরোনাম কোনটি?
titleA. মহাসচিব
titleB. সদর দপ্তর
titleC. সদস্যরাষ্ট্র
titleD. শুভেচ্ছা দূত
উত্তর: titleA
সেটল্‌টি কাঠের বসার আসন ও শামিয়ানা রয়েছে। কাচের স্ফটিক খচিত করে সেটল্‌টিকে অলংকার করা হয়েছিল । এটি বার্গেস এর তৈরী একমাত্র সেটল্‌ যা একটি ইতালিও রেনেসা কৌচকে উপমিত করে। বার্গে‌স তার চেয়ারের নকশায় ফরাসি এবং ইংরেজ শিল্পের গথিক (দ্বা‌দশ থেকে ষোড়শ শতাব্দী পর্যন্ত পস্চি‌মা ইউরোপে প্রচলিত স্থাপত্যরীতি) প্রভাব রয়েছে। যেমনটা ইতালির রেনেসা কালে শিল্পকর্ম নকশা করার সময় করা হত।

চিত্রশিল্পী হেনরি স্টাসি মার্কস রাশিচক্র ও সৌরজগৎকে কেন্দ্র করে সেটল্‌-এর মাঝের তক্তাটি চিত্রায়িত করেছিলেন। চিত্রে একটি সূর্যের চারপাশে রাশি চক্রের প্রতিক গুলকে এমনভাবে চিত্রায়িত করা হয়েছে যেন তারা নৃত্য করছে। সুর্যের ডানপাশে রয়েছে সিংহ রাশি,কন্যা রাশি, মিথুন রাশি, মেষ রাশি, কর্কট রাশি, এবং বৃষ রাশি। এবং সুর্যের বাম পাশে রয়েছে তুলা রাশি, বৃশ্চিক রাশি, ধণু রাশি, মকর রাশি, কুম্ভ রাশি, এবং মীন রাশি।সৌরজগতের গ্রহ গুলকে সেটল্‌ এর একপাশে সংগীত শিল্পী আকারে চিত্রায়িত করা হয়েছে। উল্লেখ্য যে সেটল্‌ এর গায়ে গ্রহ গুলোর সাথে সেন্ট সেসিলিয়া এবং আর একজন নারী মুর্তির ছবি চিত্রায়িত করা হয়েছে। এর ব্যাখা সরুপ লাতিন ভাষায় সেন্ট সেসিলিয়া বলেছিলেন, "নকশাবিদ বার্গেস ১৮৬৯ সালের পরিত্রাণের সময় আমাকে সেখানে উপস্থিত করেছিলেন, যেভাবেই হোক উনি ১৮৭০ সালের পরিত্রাণের সময় আমার চিত্র অংকণ করেছিলেন"।

সঠিক অনুচ্ছেদ শিরোনাম কোনটি?
titleA. অবস্থান
titleB. তৈরী কারক
titleC. ইতিহাস
titleD. নকশা
উত্তর: titleD
একটি সাবনোটবুক অথবা একটি আল্ট্রাবহনযোগ্য (ল্যাপটপ) একধরনের ল্যাপটপ যার নকশা এবং বাজারজাতকরন করা হয়েছে বহনযোগ্যতার কথা মাথায় রেখে। এগুলো আকারে ছোট, কম ওজনের এবং প্রায়শই অতিমাত্রায় ব্যাটারির ধারনক্ষমতা সম্পন্ন হয়। এগুলো সাধারনত ছোট আকৃতির ও হালকা হয় সাধারন মানের ল্যাপটপের তুলনায়। ওজন হতে পারে ০.৮-২ কেজি (২-৫ পাউন্ড) এবং ব্যাটারির ধারণ ক্ষমতা হতে পারে ১০ ঘণ্টার বেশি। নেটবুক এবং আল্ট্রাবুকের সূচনার পর থেকে, সাবনোটবুকের এবং উভয় শ্রেনীর মধ্যকার সম্পর্ক অস্পষ্ট হয়ে উঠেছে। নেটবুক হল যে বৈশিষ্টগুলো না থাকলেই নয় এমন সব বৈশিষ্ট্য নিয়ে তৈরি আর এটি হল সাবনোটবুকের একটি উপশ্রেনী। কিছু আল্ট্রাবুকের প্রদর্শনী এত বড় যে তা সাবনোটবুক বলা যায়, বিশেষ কিছু আল্ট্রাবুক আবার সাবনোটবুকের শ্রেনীতেও খাপ খায়। একটি উল্লেখ্যযোগ্য সাবনোটবুকের উদাহরন হল এ্যপল ম্যাকবুক এয়ার।

সঠিক অনুচ্ছেদ শিরোনাম কোনটি?
titleA. প্রদর্শনী
titleB. ঘাড় ও মেরুদন্ড
titleC. অপসারনযোগ্য মিডিয়া ড্রাইভ
titleD. সাবনোটবুক
উত্তর: titleD
২০১১ সালের ৬ আগস্ট, ১২ মিলিয়ন ইউরোর বিনিময়ে (সাথে €২ মিলিয়ন বোনাস) সিরি এ-এর ক্লাব রোমায় যোগ দেন লামেলা। ২০১১ সালের ২৩ অক্টোবর, পালেরমোর বিপক্ষে সিরি এ-তে প্রথম গোল করেন লামেলা। এরপর তিনি গোল করেন লেসে, নোভারা এবং সেসেনার বিপক্ষে। রোমায় নিজের প্রথম মৌসুমে সব ধরনের প্রতিযোগিতায় ৩১টি খেলায় ৬টি গোল করেন লামেলা।

সঠিক অনুচ্ছেদ শিরোনাম কোনটি?
titleA. ২০১১–১২ মৌসুম
titleB. ২০১২–১৩ মৌসুম
titleC. রিভার প্লেট
titleD. ক্লাব ক্যারিয়ার
উত্তর: titleA
হংকংয়ের জনপ্রিয় সংগীতশিল্পী জর্জ লামের ‘উইদাউট দ্য টু অব আস’ নামে একটি বিখ্যাত গানে লবণাক্ত মাছ সম্পর্কিত একটি লাইন রয়েছে। লাইনটি হচ্ছে "এমনকি লবণাক্ত মাছ এবং পাক ছোই সত্যিই খুব ভাল লাগবে"। যেহেতু লবণাক্ত মাছ দারিদ্র্যের প্রতীকী খাবার, তাই এই লাইনটি প্রেরণা দেয় যে ভালোবাসাপূর্ণ একটি সাধারণ এবং নম্র জীবন বেঁচে থাকার জন্য যথেষ্ট।
সঠিক অনুচ্ছেদ শিরোনাম কোনটি?
titleA. ইতিহাস
titleB. সঙ্গীত
titleC. ভাষা
titleD. চলচ্চিত্র
উত্তর: titleB
লি-য়ুল-লুং-ব্ত্সান-পা নামক গ্রন্থে উল্লেখ আছে যে ৭৩৭ খ্রিষ্টাব্দে কোন বৌদ্ধধর্ম বিরোধী রাজার ভয়ে খোটান থেকে কিছু বৌদ্ধ সন্ন্যাসী তিব্বত এলে সাম্রাজ্ঞী জিনচেং গোংঝু তাদের আশ্রয় দেন। ৭৩৯ খ্রিষ্টাব্দে তিব্বতে গুটিবসন্তের প্রকোপ দেখা দিলে বহু তিব্বতী এবং জিনচেং গোংঝুর মৃত্যু হয়। এরফলে তিব্বতে বৌদ্ধধর্ম বিরোধী গোষ্ঠীরা খোটান থেকে আগত বৌদ্ধ সন্ন্যাসী এবং বৌদ্ধ ধর্মাবলম্বী সম্রাট খ্রি-ল্দে-গ্ত্সুগ-ব্ত্সান ও সাম্রাজ্ঞী জিনচেং গোংঝুকে দায়ী করে সাম্রাজ্যে বৌদ্ধধর্ম বিরোধী বিদ্রোহ শুরু করলে বৌদ্ধ সন্ন্যাসীরা তিব্বত থেকে পালিয়ে যান এবং সম্রাট বাধ্য হয়ে কিছু বৌদ্ধধর্ম বিরোধী নীতি প্রচলন করতে বাধ্য হন।

সঠিক অনুচ্ছেদ শিরোনাম কোনটি?
titleA. বৌদ্ধধর্মবিরোধী বিদ্রোহ
titleB. সাম্রাজ্য বিস্তার
titleC. অভিষেক
titleD. মৃত্যু ও উত্তরাধিকার
উত্তর: titleA
ইতিহাসবিদদের মতে লুসিতানোরা যোদ্ধা হিসেবে গেরিলা যুদ্ধে বিশেষভাবে দক্ষ ছিল। ভিরিয়াতোর নেতৃত্বে তারা যেভাবে "কাইয়ো বেতিলিও'র অবরোধ" থেকে বেরিয়ে আসে ও শেষপর্যন্ত রোন্দার কাছে যুদ্ধে রোমান সেনাকে তছনছ করে দেয় - তা তার উৎকৃষ্ট প্রমাণ। তাদের সম্পর্কে আরও যা শোনা যায় - তারা স্পার্টার অধিবাসীদের মতোই তেল মেখে প্রথমে গরম বাস্প স্নানে (স্টিম বাথ) অভ্যস্ত ছিল; এরজন্য তারা গরম পাথর থেকে উঠে আসা বাস্প ব্যবহার করত; তারপর ঠাণ্ডা জলে স্নান করে নিত। দিনে তারা একবারই মূল খাদ্যগ্রহণ করত। তাদের জীবনযাত্রা ছিল সহজসরল ও পরিচ্ছন্ন। তাদের মধ্যে নরবলির প্রথা চালু ছিল। সাধারণত যুদ্ধবন্দীদেরই বলি দেওয়া হত। তবে মানুষ ছাড়াও ঘোড়া ও ছাগলও বলি দেওয়া হত। খেলাধূলা হিসেবে জিমন্যাস্টিকের চর্চা ছিল তাদের প্রিয়। এছাড়া দৌড়প্রতিযোগিতাতেও তারা অংশগ্রহণ করত। তাদের আরেক অন্যতম জনপ্রিয় খেলা ছিল ঘোড়ায় চেপে বা পায়ে নকল যুদ্ধক্রীড়া। নাচগানও ছিল তাদের মধ্যে যথেষ্ট জনপ্রিয়। এমন এক ধরনের দ্রুতগতির নাচ তাদের মধ্যে প্রচলিত ছিল, যার জন্য অংশগ্রহণকারীদের কখনও লাফিয়ে উঠতে হত, কখনও বা নিচু হয়ে বসে পড়তে হত। লুসিতানোদের মধ্যে সাধারণভাবে এক বিবাহপ্রথাই প্রচলিত ছিল, অর্থাৎ একই ব্যক্তির একাধিক স্ত্রী থাকত না। তারা নৌকার ব্যবহার জানত। নৌকাগুলি সাধারণত একটিই গাছের গুঁড়ি কেটে তৈরি হত। নৌকা তৈরির কাজে তারা মোম দেওয়া চামড়াও ব্যবহার করত। তাদের বাড়িগুলো ছিল একতলা ও নিচু। সাধারণত সেগুলি চৌকাকার হত। তবে উত্তরের দিকে কিছু গোলাকৃতি বাড়ির অবশেষও দেখতে পাওয়া গেছে। তারা মূলত পশম ও ছাগলের চামড়া দিয়ে তৈরি পোশাক ব্যবহার করত।

সঠিক অনুচ্ছেদ শিরোনাম কোনটি?
titleA. হানিবলের কার্থেজীয় বাহিনীতে ভূমিকা
titleB. জীবনযাত্রা, খাদ্যাভ্যাস ও প্রথা
titleC. উৎপত্তি
titleD. রোমানদের বিরুদ্ধে যুদ্ধ
উত্তর: titleB
পশ্চিমবঙ্গ পুলিশের অন্তর্গত গোয়ালপোখর পুলিশ স্টেশনটি সমষ্টি উন্নয়ন ব্লক গোয়ালপোখর ১-এর সম্পূর্ণ এলাকা ও সমষ্টি উন্নয়ন ব্লক গোয়ালপোখর ২ এর কিছু অংশ নিয়ে গঠিত। থানাটি জেলা শহর হতে ৭৬ কিলোমিটার এবং ভারত-বাংলাদেশ সীমান্ত হতে ৪০ কিলোমিটার অভ্যন্তরে অবস্থিত। সম্পূর্ণ থানার আয়তন ৩৫৪ বর্গ কিলোমিটার।

সঠিক অনুচ্ছেদ শিরোনাম কোনটি?
titleA. থানা
titleB. অবস্থান
titleC. সমষ্টি উন্নয়ন ব্লক সদর
titleD. দাপ্তরিক ভাষাসমূহ
উত্তর: titleA
১৯৯০ এর দশকে রুশ চলচ্চিত্র নতুন ধারা ও বিষয়বস্তু গ্রহণ করে। এই সময়ের বেশির ভাগ চলচ্চিত্রই স্তালিনবাদ নিয়ে নির্মিত।

আলেক্সান্দ্র্‌ রগোঝ্‌কিন পরিচালিত "চেকিস্ত" (১৯৯২) লাল বিদ্রোহের প্রেক্ষাপটে নির্মিত এবং এতে এক চেক নেতার গল্প বর্ণিত হয়েছে, যার ধীরে ধীরে মস্তিষ্ক বিকৃতি হতে থাকে। ছবিটি ১৯৯২ সালে কান চলচ্চিত্র উৎসবে "অঁ সার্তা রিগা" শাখায় প্রদর্শিত হয়।

নিকিতা মিখালকভ পরিচালিত "উতামলন্নি সোনৎসাম" (১৯৯৪) ছবিটিতে স্তালিনবাদের কারণে একটি ছোট শহরতলীর সম্প্রদায়ের আদর্শগত ত্যাগ ও চরিত্র ও ভাগ্যে পরিবর্তনের চিত্র তুলে ধরা হয়েছে। চলচ্চিত্রটি শ্রেষ্ঠ বিদেশি ভাষার চলচ্চিত্রের জন্য একাডেমি পুরস্কার এবং ১৯৯৪ সালে কান চলচ্চিত্র উৎসবে গ্রাঁ প্রিঁ দ্যু জুরি পুরস্কার লাভ করে।

পাভেল চুখরাই পরিচালিত দ্বিতীয় বিশ্বযুদ্ধ কালীন রুশ সমাজ ব্যবস্থার ইতিহাসধর্মী "ভোর" (১৯৯৭) চলচ্চিত্রে দেখানো হয়েছে এক মা একজন চোরের প্রেমে পড়েন যে অফিসারের ছদ্মবেশ ধারণ করে। চলচ্চিত্রটি ৬টি বিভাগে রাশিয়ার জাতীয় চলচ্চিত্র পুরস্কার নিকা পুরস্কার ও ভেনিস চলচ্চিত্র উৎসবে একটি বিশেষ পুরস্কার লাভ করে, এবং শ্রেষ্ঠ বিদেশি ভাষার চলচ্চিত্রের জন্য একাডেমি পুরস্কারের মনোনয়ন লাভ করে।

সোভিয়েত-উত্তর চলচ্চিত্রের মধ্যে প্রথম বাণিজ্যিক সফল চলচ্চিত্র হল আলেক্সেই বালাবানভ পরিচালিত অপরাধ নাট্যধর্মী "ব্রাত"। চলচ্চিত্রটি ১৯৯৭ সালে কান চলচ্চিত্র উৎসবে "অঁ সার্তা রিগা" শাখায় প্রদর্শিত হয়।

সঠিক অনুচ্ছেদ শিরোনাম কোনটি?
titleA. ১৯৯০-এর দশক
titleB. রুশ সাম্রাজ্যের চলচ্চিত্র
titleC. ২০১০-এর দশক
titleD. সোভিয়েত ইউনিয়নের চলচ্চিত্র
উত্তর: titleA